**PRIJAVA NA DOGODKE V PROGRAMU TEHNIČNE POMOČI IN SODELOVANJA**

Prijave na usposabljanje, ki ga IAEA organizira v programu tehnične pomoči in sodelovanja (nacionalni, regionalni in medregionalni projekti), potekajo v sistemu **InTouch+** z uporabo uporabniškega imena in gesla NUCLEUS.

Podrobna navodila so na voljo na spletnem naslovu: [https://intouchplus.iaea.org](https://intouchplus.iaea.org/).

Za uporabo sistema NUCLEUS se je potrebno prijaviti in ustvariti račun, s katerim je nato možna prijava v portal InTouch+. Navodila za prijavo v NUCLEUS so na voljo na povezavi: <https://websso.iaea.org/IM/UserRegistrationPage.aspx>

Če prijava v sistemu InTouch+ ni možna, se jo izvede s prijavnim obrazcem po e-pošti:

kandidat izpolni ustrezen obrazec in priloži potrebna dokazila. Obrazec podpišejo kontaktna točka regionalnega projekta (Project Counterpart), direktor URSJV in kontaktna oseba za sodelovanje v programu tehničnega sodelovanja in pomoči URSJV (*National Liaison Officer - NLO*), ki obrazec nato pošlje na IAEA.

Vse stroške udeležbe (potovanje, bivanje, dnevnice) na aktivnostih v okviru programa tehničnega sodelovanja in pomoči krije IAEA. Če gre za posamezen ali skupinski znanstveni obisk, pa IAEA po usposabljanju izstavi račun v višini petih odstotkov od celotne vrednosti usposabljanja, ki ga krije organizacija, ki svojega zaposlenega napoti na takšno usposabljanje.

**PRIJAVA NA DRUGE DOGODKE IAEA**

Prijave na aktivnosti (konferenca, simpozij, tehnični sestanek), ki se izvajajo v okviru drugih programov IAEA, potekajo na standarden način, z izpolnjenim obrazcem v papirni obliki po e-pošti. Obrazec lahko pošljete elektronsko, po pošti ali faksu.

Za prijavo na mednarodno konferenco in simpozij kandidat potrebuje:   
- izpolnjen obrazec (obrazec je objavljen na spletu za vsako konferenco oz. simpozij posebej),  
- izpolnjen obrazec za prijavo referata,  
- izpolnjen obrazec za prošnjo za finančno podporo MAAE. Prošnja za finančno podporo je možna samo v primeru aktivne udeležbe.

Za prijavo na tehnični sestanek kandidat potrebuje:  
- izpolnjen obrazec,  
- izpolnjen obrazec za prijavo predstavitve oz. referata,  
- izpolnjen obrazec za prošnjo za finančno podporo. Prošnja za finančno podporo je možna samo v primeru aktivne udeležbe.

Vsak udeleženec, ki prejme finančno podporo za udeležbo na dogodkih IAEA, mora v dveh tednih po opravljeni službeni poti na URSJV po e-pošti (na naslov: [laura.kristancic-desman@gov.si](mailto:laura.kristancic-desman@gov.si)) poslati poročilo o usposabljanju oz. udeležbi. Poročilo naj vsebuje naslov dogodka, čas trajanja dogodka, opis dogodka ter rubriko "Komentar/priporočila", ki je v poročilu jasno poudarjena (ločena s podnaslovom). Tu naj bo jasno zapisano, kaj in kako bi bilo smiselno v Sloveniji izboljšati na podlagi naukov z udeležbe na usposabljanju/dogodku. Predloga za pripravo poročila je objavljena na spletni strani.